Nafn : Hólmfríður Sveinsdóttir . Starf / nám : Framkvæmdastjóri rannsókna - og þróunarfyrirtækisins Iceproteins ehf. / Ph.D. í matvælaefnafræði og M.Sc. í næringarfræði . Hvað er í deiglunni : Vinnulega eru ýmis mál í deiglunni en þeirra efst er að koma þorskpróteininu sem við hjá Iceprotein erum búin að vera að þróa á markað sem fyrst . Einnig eru rannsóknir tengdar ofurkælingarbúnaðinum í Málmey SK - 1 og vinnslu á hráefni úr skipinu mjög ofarlega í huga mínum . Í prívat lífinu er einnig ýmislegt í deiglunni , eins og t.d. að ferma Herjólf Hrafn og fylgja Heiðrúnu Erlu í gegnum næsta skref í hennar verkefni . Hvernig nemandi varstu ? Ég held að ég hafi verið ágætis nemandi . Pínu óþekk í restina af Gagganum en bætti það upp seinna á menntaveginum . Hvað er eftirminnilegast frá fermingardeginum ? Appelsínugula draktin og appelsínugulu mokkasíurnar gleymast seint . Síðan fannst mér dagurinn pínu neyðarlegur , skyldi ekki almennilega allt þetta uppistand . Hvað ætlaðir þú að verða þegar þú yrðir stór ? Eftir að vera búin að vera í sveit á Syðra-Skörðugili var ég ákveðin í að verða bóndi . Það breyttist þegar ég fór að læra efnafræði hjá Ásbirni og Steinunni í FNV ( sem hét reyndar FÁS þá ) og var ég harðákveðin í að verða lyfjafræðingur . Ég þurfti svo að endurskoða þessi plön þegar ég flutti til Þýskalands þar sem lyfjafræði var ekki í boði í háskólanum í bænum sem ég bjó í og ákvað ég því að prófa næringarfræði og líkaði það bara andsk ... vel þannig að ég kláraði það . Hvað hræðistu mest ? Að eitthvað komi fyrir börnin mín . Besti ilmurinn ? Ætli það sé ekki bara ilmurinn af hafinu . Einnig finnst mér ilmur af nýslegnu grasi mjög góður . Hvað varstu að hlusta á þegar þú fékkst bílprófið ? Líklega bara það vinsælasta á þeim tíma hvað íslenska tónlist varðar eins og Ný-dönsk , Sálina og SSSól . Hvað erlenda tónlist varðar þá hlustaði ég töluvert á Big Country , U2 , Queen ofl. á þessum tíma . Ég er ekki mikill sérfræðingur í tónlist og hlusta yfirleitt bara á það sem verið er að spila í útvarpinu hverju sinni . Hvaða lag er líklegast að þú takir í Kareókí ? Ég ætla að vona að ég komi aldrei til með að syngja í kareókí . Hverju missirðu helst ekki af í sjónvarpinu ? Breskum sakamálaþáttum . Besta bíómyndin ? Ég hef horft á margar góðar bíómyndir og finnst erfitt að gera upp á milli þeirra . Myndir sem mér hefur þótt góðar eru t.d. Blood diamonts og Hotel Rwanda Hvaða íþróttamanni hefurðu mestar mætur á ? Engum sérstökum . Hvað gerir þú betur en allir aðrir á þínu heimili ? Að pússa silfrið . Hvert er snilldarverkið þitt í eldhúsinu ? Það var að raða í uppþvottavélina þannig að vatn kæmist að öllu leirtaujinu þegar vélin er troðfull en mér sýnist aðrir fjölkyldumeðlimir vera að ná því eftir fjölmargar nauðæfingar . Hvernig er eggið best ? Þegar það er soðið í 12 mín í gufuofni – alla vegana segja stelpurnar í vinnunni það . Hvað fer mest í taugarnar á þér í fari þínu ? Væri til í að vera skipulagðari en verð samt að segja að óskipulagið hefur svo oft komið sér vel þar sem hlutirnir fara stundum ekki á þann veg eins og þeir eiga að fara að ég er farin að telja þetta kost . Hvað fer mest í taugarnar á þér í fari annarra ? Óheilindi og ósanngirni . Uppáhalds málsháttur eða tilvitnun ? Gott er að eiga góða að . Þessi málsháttur á alveg ótrúlega vel við mig . Hver er elsta minningin sem þú átt ? Þegar ég reiddist við mömmu og ákvað að flytja að heiman , ég hef líklega verið 3 - 4 ára . Mér hefur líklega mislíkað eitthvað og fokið í mig og tók ég ákvörðun um að flytja að heiman í bræði en dauð sá eftir því nokkrum mínútum seinna þegar ég labbaði út af lóðinni og snéri náttúrulega við . Ég þurfti að éta ofaní mig að ég væri nú alveg til í að búa aðeins lengur hjá heima . Hvaða fræga manneskja mundir þú helst vilja vera ? Engin sérstök . Hver er uppáhalds bókin þín og / eða rithöfundur ? Ég hef gaman af því að lesa bækur sem byggðar eru á heimildum eins og bækur eftir Vilborgu Davíðsdóttur , einnig fannst mér bókin um Guðríði Símonardóttur góð sem og bækurnar sem Böðvar Guðmundsson skrifaði um Vestur-Íslendinga . Orð eða frasi sem þú notar of mikið ? Ha , fyrirgefðu ég heyrði ekki hvað þú sagðir . Hver var mikilvægasta persóna síðustu 100 ára að þínu mati ? Ég myndi halda að Alexander Fleming sem uppgötvaði penisillín væri ansi hátt á þeim lista . Ef þú gætir hoppað upp í flugvél og réðir hvert hún færi , þá færirðu ... ... ég myndi fara til Nýja Sjálands . Mig hefur alltaf langað til að fara þangað og vonandi rætist það einhverntímann . Ef þú ættir að dvelja alein / n á eyðieyju , hvaða þrjá hluti tækirðu með þér ? Tölvuna , símann og þorskpróteinhylki . Það dugði þó ekki til því Valsmenn , með Austin Bracey óstöðvandi , unnu og þurftu ekki framlengingu til að þessu sinni . Allur barnaflotinn er fyrir sunnan við nám á veturna og gengur vel . Alls lék hún 97 meistaraflokksleiki og skoraði fimm mörk . Alls lék hún 97 meistaraflokksleiki og skoraði fimm mörk . Ég endaði á einhverri erlendri bökunarsíðu og lét Google þýða fyrir mig yfir á íslensku og viti menn .... kakan varð bara þokkalega góð hjá mér og heitir hún Kókoskladdakaka . Miðasala á leik Tindastóls og Stjörnunnar í undanúrslitum bikarkeppni KKÍ 12. febrúar nk. er hafin hjá TIX.is . Stuðningsmönnum Tindastóls er bent á að kaupa miða í gegnum körfuknattleiksdeildina en þá rennur allur hagnaður af þeirri miðasölu beint til hennar .